Diari Oficial de la Generalitat Valenciana


Sumari del DOGV 4616, del 27-10-2003 (2003/11250)

Notificació de l'acord d'iniciació dictat en l'expedient sancionador nº 294/03 SAN, a Fernando Campillo Baldoví.
----------------------------------------------------------------------------------------------------------------

### Dades del document

Número de DOGV
:   4616

Data del DOGV
:   27-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/11456


Organisme emissor
:   Conselleria de Territori i Habitatge

Tipus de document
:   Anunci

Notificació de l'acord d'iniciació dictat en l'expedient sancionador nº 294/03 SAN, a Fernando Campillo Baldoví. [2003/X11129]
  
De conformitat amb el que ha acordat aquesta Sotssecretaria, i a l'empara del que disposa l'article 59.5 de la Llei 30/92, de Règim jurídic de les administracions públiques i del procediment administratiu comú; mitjançant el present edicte 294/03 SAN, es notifica a Fernando Campillo Baldoví, amb últim domicili conegut al c/ Nou, núm. 53, de Sueca (València), l'acord d'iniciació de data 20 d'agost del 2003, dictat en l'expedient sancionador que es tramita en la Unitat d'Inspecció del Territori:
  
Vistes les actuacions prèvies practicades a l'empara de l'article 12 del Reial Decret 1.398/93, de 4 d'agost, pel qual s'aprova el Reglament de procediment per a l'exercici de la potestat sancionadora.
  
Vist que Fernando Campillo Baldoví va sol·licitar informe favorable del Consell Directiu del Parc Natural de l'Albufera per a la substitució de sostre per coberta a dues aigües amb teula àrab en la parcel·la 257 A del polígon 19 de rústica del terme municipal de Cullera, parcel·la que es troba subjecta a la normativa de sòl no urbanitzable de protecció especial agrícola segons la zonificació del Pla d'Ordenació dels Recursos Naturals de la Conca Hidrogràfica de l'Albufera (Decret 96/1995, de 16 de maig, del Govern Valencià).
  
Vist que en data 15 d'abril del 2003, el Consell Directiu del Parc Natural de l'Albufera, va informar favorablement la reforma de la construcció d'ús agrícola, mantenint l'arquitectura tradicional, reconstruint la teulada mitjançant teula àrab, les portes i finestres seran de fusta i es procedirà a la lluïda i el blanqueig exterior.
  
Vist que en data 5 de maig del 2003 la Guarderia del Parc Natural de l'Albufera ha pogut constatar l'ampliació de la construcció ja existent, amb l'alçament d'un pis sobre la planta baixa antiga, de 75 m2 aproximadament i una altura de 3,50 metres, incomplint així l'informe del Consell Directiu.
  
Vist que el Parc Natural de l'Albufera adquireix un important paper en el context general de les zones humides europees com a àrea d'acollida d'aus, i que es troba inclosa en la llista d'aiguamolls d'importància internacional establida per raó del Conveni Ramsar, de 2 de febrer de 1971.
  
Vist que el Parc Natural de l'Albufera està considerat una zona de protecció especial de conformitat amb el que disposa l'article 14 de la Directiva 79/409/CE, de 2 d'abril, sobre conservació de les aus silvestres.
  
Atés que els referits fets poden constituir una infracció tipificada en l'article 52.18 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, qualificada de menys greu en l'article 54 2. c), i la sanció dels quals ve determinada en l'art. 58 de la citada llei, el qual estableix:
  
Les infraccions tipificades en l'article 52 d'aquesta llei se sancionaran amb les multes següents:
  
b) Infraccions menys greus: de 601,02 euros a 6.010,12 euros.
  
En el present supòsit la sanció seria 5.710 euros (Cinc mil set-cents deu euros).
  
Vist que, amb independència de la sanció que corresponga l'infractor està obligat a reparar el dany causat, adoptant les mesures necessàries per a restablir l'equilibri ambiental, eliminant els elements i les obres no autoritzats.
  
Tot això sense perjudici del que resulte de la instrucció, sent òrgan competent per a la resolució del present expedient el director territorial de Territori i Habitatge, per raó del que disposa l'article 60.1 de la Llei 11/1994, de 27 de desembre, d'Espais Naturals Protegits de la Comunitat Valenciana.
  
A la vista del que disposen els articles 127 a 138 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/93, de 4 d'agost, pel qual s'aprova el Reglament de procediment per a l'exercici de la potestat sancionadora, s'acorda:
  
La incoació del corresponent expedient sancionador a Fernando Campillo Baldoví, per presumpta infracció de l'article 52.18 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana.
  
Així mateix s'acorda nomenar instructora i secretària de l'expedient sancionador, Amparo Renau Almela i Susana Carrasco Marí, respectivament, a les quals es notificarà en forma aquest nomenament, com també a les persones inculpades, de conformitat amb el que estableix l'art. 135 de la Llei 30/13 UM-QOK i en l'art. 13.2 del RD 1.398/1993, perquè en qualsevol moment del procediment puguen ser objecte de recusació segons el que disposen els arts. 28 i 29 del la citada Llei 30/92, RJ-PAC.
  
Per raó del que estableix l'art. 16.1 del RD 1.398/93, se li concedeix un termini de quinze dies comptadors a partir de l'endemà de la notificació del present acord, perquè aporte quantes al·legacions, documents o informacions estime convenients, i se li informa que si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els arts. 18 i 19 del RD 1.398/93.
  
De conformitat amb el que disposa l'article 42 apartat 4 de la Llei 4/99, de 13 de gener, de modificació de la Llei 30/92, de règim jurídic de les administracions públiques i del procediment administratiu comú en relació amb l'apartat 6 de l'article 20 del Reial Decret 1398/93, de 4 d'agost, pel qual s'aprova el Reglament per a l'exercici de la potestat sancionadora, el termini per a la resolució i notificació del present procediment serà de sis mesos. Transcorregut el citat termini sense haver-se dictat i notificat aquest, es produirà la caducitat del procediment conforme al que disposa l'apartat 2 de l'article 44 de la Llei de Règim Jurídic.
  
I perquè servisca de notificació a l'interessat esmentat anteriorment, s'expedeix el present edicte.